Uzaicinājums uz apspriedi ar piegādātājiem Nr. DVP 2026/129-AP
ATKLĀTAM KONKURSAM virs ES līmeņa
“Būvprojekta izstrāde un autoruzraudzība autostāvlaukuma izbūvei Cietokšņa ielā, zemes gabalā ar kadastra Nr.05000010838, Daugavpilī”,
identifikācijas numurs DVP 2026/129

	1.
	Pasūtītājs, kura vajadzībām tiek rīkots iepirkums un līguma slēdzējs:
	Daugavpils valstspilsētas pašvaldības iestāde “Komunālās saimniecības pārvalde”, reģistrācijas Nr. 90009547852, juridiskā adrese: Saules iela 5A, Daugavpils, LV-5401, Latvijas Republika.

	2.
	Kontaktpersona:
	Daugavpils valstspilsētas pašvaldības iestādes “Daugavpils pašvaldības Centrālā pārvalde” Centralizēto iepirkumu nodaļas juriste Vija Pļaskota, tālrunis 65404330, e-pasta adrese: vija.plaskota@daugavpils.lv

	3.
	Apspriedes tiesiskais pamatojums:
	Publisko iepirkumu likuma (turpmāk – PIL) 18.panta otrā daļa nosaka, ka pirms iepirkuma sākšanas pasūtītājs var rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām. Pasūtītājs paziņo par apspriedi savā tīmekļvietnē, norādot apspriežamos jautājumus, apspriedes laiku un vietu, veidu, kādā piegādātāji var pieteikties dalībai apspriedē, prasības attiecībā uz apspriedes dokumentēšanu un šīs dokumentācijas publicēšanu.
PIL 18.panta 2.1 daļa paredz ka, Pasūtītājs ir tiesīgs piemērot PIL 41. panta divpadsmitās daļas 1.punktā minēto izņēmumu (proti, tiesīgs nepārtraukt iepirkuma procedūru, ja atklātā konkursā piedāvājumu ir iesniedzis tikai viens pretendents), ja tas nodrošina, ka ir notikusi apspriede ar piegādātājiem un tā atbilst šādām prasībām:
1) ne agrāk kā 12 mēnešus pirms iepirkuma izsludināšanas publikāciju vadības sistēmā ir publicēts paziņojums par apspriedi un iespējami detalizētas kvalifikācijas prasības un tehniskās specifikācijas, kuras piegādātāji ir tiesīgi elektroniski komentēt vismaz 10 darbdienas pēc minētā paziņojuma un dokumentu publicēšanas;
2) apspriedes ziņojumā ir norādīti apspriedes dalībnieki, dokumentēti to komentāri, pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā.

	4.
	Plānotais iepirkuma priekšmets:
	Līguma veids: pakalpojums.
Iepirkuma priekšmets: 
būvprojekta izstrāde un autoruzraudzība autostāvlaukuma izbūvei Cietokšņa ielā, zemes gabalā ar kadastra Nr.05000010838, Daugavpilī, atbilstoši tehniskajai specifikācijai (skat. Konkursa nolikuma 2.pielikumā) un Konkursa nolikuma prasībām. 

Iepirkuma priekšmets nav sadalīts daļās.
Līguma izpildes termiņš: Pretendents izpilda un nodot pasūtītājam pilnībā izstrādātu un saskaņotu būvprojektu (augšupielādējot Būvniecības informācijas sistēmā) 3 (trīs) mēnešu laikā no līguma noslēgšanas dienas (sīkāk skatīt tehniskās specifikācijas prasības Konkursa nolikuma 2.pielikumā).

	
	
	CPV pamatkods: 71000000-8 (arhitektūras, būvniecības, inženiertehniskie un pārbaudes pakalpojumi). CPV papildkodi: 71320000-7 (inženiertehniskās projektēšanas pakalpojumi), 71248000-8 (projekta un dokumentācijas uzraudzība).

	5.
	Apspriedes mērķis:
	Informēt piegādātājus par plānoto iepirkuma procedūru un apzināt potenciālo pretendentu spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto tehnisko specifikāciju.
Veicināt piegādātāju konkurenci, samazinot iespēju, ka iepirkuma dokumentācijā varētu tikt iekļauti nepamatoti ierobežojumi, novēršot iespējamās kļūdas un pretrunas, nodrošinot, ka piegādātāji ir laicīgi informēti par iepirkuma plānu un prasībām, kā arī nodrošinoties, ka arī viena pretendenta gadījumā konkurss nebūs jāpārtrauc.


	6.
	Apspriedes laiks un vieta:
	Apspriede paredzēta rakstiskā formā – piegādātājiem jautājumus, komentārus vai ieteikumus par plānotā iepirkuma dokumentāciju sūtīt elektroniski uz kontaktpersonas e-pastu: vija.plaskota@daugavpils.lv, vai uzdot izmantojot elektronisko iepirkumu sistēmas (EIS) funkcionalitāti, līdz 2026.gada 31.jūlija plkst. 10:00.
Piegādātājiem, iesūtot apspriedei informāciju, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.

	7.
	Plānotā iepirkuma dokumentācija un apspriežamie jautājumi:
	Plānotā iepirkuma dokumentācija publicēta pasūtītāja pircēja profilā EIS: https://www.eis.gov.lv/EKEIS/Supplier/Organizer/21573 

Apspriežamie jautājumi:
1. Kvalifikācijas prasības.
2. Tehniskā specifikācija;
3. Vērtēšanas kritēriji;
4. Jebkura cita Konkursa nolikuma projektā un tā pielikumos norādītā informācija.

	8.
	Apspriedes dokumentēšana un šīs dokumentācijas izsniegšana:
	Pasūtītājs pēc uzaicinājuma 7.punktā noteiktā termiņa apkopos piegādātāju iesūtīto informāciju.
Apspriedē saņemtā informācija tiks dokumentēta, sagatavojot apspriedes ziņojumu.
Pasūtītājam nav pienākuma publicēt Ziņojumu. Pasūtītājs izsniedz apspriedes ziņojumu trīs darbdienu laikā pēc attiecīga pieprasījuma saņemšanas dienas.

	9.
	Papildu informācija:
	Pasūtītāja publicētā iepirkuma dokumentācija ir uzskatāma par provizorisku var mainīties, izsludinot atklātu konkursu un apstiprinot Nolikuma gala variantu, tajā skaitā ņemot vērā apspriedē saņemtos komentārus. Minētā informācija nerada juridiskas sekas (tiesības un pienākumus) pasūtītājam un piegādātājiem.

	10.
	Pielikumi:
	1. Komentāru veidlapa.
2. Nolikums ar pielikumiem.



 Iepirkuma komisija

